Peimari United

Peimari United on vuonna 2010 perustettu suomalainen jalkapallon erikoisseura, jonka toiminta-aluetta ovat Paimio ja Sauvo. Seuran edustusjoukkue nousi kaudeksi 2017 Suomen kolmanneksi korkeimmalle sarjatasolle, Kakkoseen. Kaudella 2023 edustusjoukkue pelaa Kolmosessa. Peimari Unitedilla on myös naisten joukkue, Akatemia-joukkue sekä aktiivista junioritoimintaa.

Joukkue pelaa kotiottelunsa Sauvon Hakkispaana KHT:llä sekä Paimion KHT Soikalla. Seuralla on myös käytössä sisähalli, Peimari-Areena.

Historia 

Seuran perustamiskokouksessa 27.10.2010 käytiin vilkas keskustelu Peimarin alueen jalkapallotoiminnan tulevaisuudesta.
Sekä Paimion Haka että Sauvon Urheilijoiden piirissä nähtiin yhteistyöseuran perustamisen koituvan koko alueelle eduksi.
Molemmilla paikkakunnilla oltiin huolestuneita pelaajapulasta, joka vaaransi jalkapalloharrastuksen jatkumisen vanhemmissa
junioreissa, ja kun Peimari United -yhteistyöjoukkueesta oli saatu hyviä kokemuksia, molemmat seurat halusivat lähteä
mukaan yhteistyöseuran perustamiseen. Kokouksessa päätettiin seuran kotipaikaksi Paimio ja toimialueeksi määriteltiin Paimio ja Sauvo.
Seuran johtokunnan muodostivat Olli Dahl (pj), Pertti Kuokkanen (varapj), Esko Karvonen, Hanna-Leena Rantala, Mikko Laihinen 
ja Pasi Särvä.
Seuraa perustettaessa sille asetettiin seuraavat päätavoitteet: 
 Tarjota pelaajille mahdollisuus jalkapalloharrastukseen hyvin toimivassa seurassa mahdollisimman pitkään.
 Tarjota jokaiselle pelaajalle mahdollisuus pelata " omalla huipulla" joukkueessa, joko kilpasarjassa tai harrastesarjassa
 Löytää kaikille halukkaille vanhemmille kiinnostavat tehtävät seuran toiminnan tukemiseksi.
 Vähentää "drop-out" -ilmiötä ja lisätä nuorten liikuntaa
 Luoda laadukkaalla toiminnalla seurasta sellainen, että se huokuttelee pelaajia, valmentajia ja toimihenkilöitä Peimarin alueen ulkopuolelta.

Seuraa perustettaessa sovittiin, että Sauvon Urheilijat ja Paimion Haka hoitavat juniorityön nappuloista E11 junioreihin asti.
D12-juniori-ikäisinä pelaajat molemmista yhteistyöseuroista siirtyivät Peimari Unitediin. 
Tämän systeemin kautta Peimari Unitedin joukkuemäärät kasvaisivat vuosittain.

Ajatuksena olivat muun muassa erilaisuus, panostus ammattivalmennukseen ja ketteryys toiminnassa. Seura on asettanut tavoitteekseen, että sen edustusjoukkue nousee yhdeksi Turun alueen parhaimmista.

Peimari United aloitti Kutosessa, mistä se nousi Vitoseen kaudeksi 2014. Seuraavaksi vuodeksi 2015 joukkue nousi Neloseen, ja heti perään Kolmoseen 2016. Kolmosesta Peimari United nousi kaudeksi 2017 Kakkoseen, joten seura saavutti peräti neljä peräkkäistä sarjanousua. Kaudella 2022 Peimari United -edustusjoukkue pelaa Kolmosessa. Keväällä 2019 seura perusti Peimari Unitedin Akatemian, joka aloitti pelaamisen Kutosessa. Samana keväänä seuraan perustettiin myös naisten edustusjoukkue, joka aloitti pelaamisen Naisten Nelosessa. Kaudelle 2020 seuran taustalla ja juniorivalmennuksessa toimivat henkilöt innostuivat ja perustivat M35 (miehet 35) -joukkueen, mutta pelattavasta sarjasta ei ole vielä varmuutta.

Pelaajat ja valmentajat

Nykyinen miesten edustusjoukkue 

 

 C

Entiset pelaajat 

Huomionarvoiset pelaajat jotka ovat pelanneet joukkueessa.

 Adimar Neves, Sao Tome ja Principe  ( 2013-2018 ) 
 Leonildo Soares  (2015-2018) Sao Tome ja Principe  Bruno Rodrigues  (2017-2018)  Pelaajasopimus 2020

Jäädytetyt pelinumerot 

 4 Adimar Neves
 6 Eero Vornanen 
 7 Samuli Vihervirta
 26 Nico Salmiosalo

Valmentajat ja taustahenkilöt 
 Puheenjohtaja: Olli Dahl
 Päävalmentaja: Marco Santos
 Valmentaja: Ricardo Lavrador

 Joukkueenjohtajat: Jarmo Anttalainen
 Huoltaja: Metin Duman
 Huoltaja: Kaj Kesälä
 Huoltaja: Marko Eerikäinen
 Huoltaja: Reijo Vihervirta
 Fysio: Laura Parkkunen
 Videot: Ismo Möykky
 Valokuvaus: Seppo Siipola

Entiset päävalmentajat 

 Diogo Nobre  2012-2017
 Joaquim Valinho  2018

Saavutukset ja ennätykset

Saavutukset 
Vuoden Grassroots-seura 2015. 

Errea Cup 2015 voitto Errea Cup finaali.

Vuoden maalivahti 2017 Kakkonen lohko B, Gerson Lima Kakkosen kausi 2017

Vuoden 2020 Kolmonen Länsi lohko A:n voitto.

Muut joukkueet

Naisten joukkue 
Keväällä 2019 seuraan perustettiin naisten edustusjoukkue. Se aloitti pelaamisen Nelosessa, joka on Suomen naisten jalkapalloilun viidenneksi korkein sarjataso. .
Uuden valmentajan johdolla joukkue voitti lohkonsa ja nousi kaudeksi 2022 Kolmoseen. Kauden 2023 joukkue pelaa Nelosessa

Naisten joukkue vuoden 2021 Nelonen:

Valmentajat ja taustahenkilöt 
 Päävalmentaja: Jose Miguel Mendes
 Valmentaja: Laura Parkkunen
 Huoltaja: Kimmo Ahlqvist
 Huoltaja:  Marko Eerikäinen
 Huoltaja: Miia Suuronen
 Joukkueenjohtaja: Pertti Suuronen, Olli Dahl

Peimari Akatemia 
Keväällä 2019 seura perusti Peimari Unitedin Akatemian, joka aloitti pelaamisen Kutosessa. Akatemia toimii edustusjoukkueen reservinä sekä mahdollistaa A- ja B- junioreiden pelaamisen aloittamisen aikuisten tasolla. 

Peimari Akatemia (Peimari UTD2) voitti Kutosen ja nousi kaudeksi 2020 Viitoseen. Kaudella 2023 pelit jatkuvat Viitosessa.

Tilastot

Sarjasijoitukset miesten edustusjoukkue

Sarjasijoitukset naisten edustusjoukkue

Sarjasijoitukset miesten akatemiajoukkue

Lähteet

Aiheesta muualla 
Virallinen sivusto
Virallinen YouTube-kanava 
Virallinen Facebook sivu
Sauvon kunta  

Suomalaiset jalkapalloseurat
Vuonna 2010 perustetut urheiluseurat
Paimio
Sauvo